Yewwi-tt s axxam-is teqqim ɣur-s ddeqs. Yerja ad tenbeddal lɛeqliya-s yufa ulac, yerja ad terwel ur terwil ara, yerja ad teqqel d tteryel, akken i tt-icukk tazwara, yufa xaṭi...Netta iqeddec deg berra nettat deg wexxam, ittaf kullec deg wemkan-is; axxam iqbubec; iɛuss-itt acḥal yufa-tt d tameṭṭut d wawal. yekker iciwwer imeqranen n taddart-is, yenna-asen: - Ay At taddart ad trebḥem, ufiɣ tameṭṭt ur ɛlimeɣ wi tt-ilan, acḥal aya d nettat deg uxxam-iw, ur s-d-kkiseɣ ula d acemma; ula d lhiba muhabet, d luham seg-s, bɣiɣ a ttaɣeɣ, uggadeɣ ad iyi-ɛellen medden d imi, wissen d acu i tennim? - Allah ibarek!...yerbeḥ! D acu ilaq a ttnecawer, a nẓer. Iɛell-asen imensi, an, swan, nnan-as i Ɛica: - Tiɣimit teqqime ḍ ɣer wergaz-ayi; tqeddec ḍ-as, tberrezḍas, ccedda ur telli ma tedduklem tɛellem axxam. D acu i tenniḍ?